Skrywer Leon Rousseau oorledeLeon Rousseau. Foto: NB Uitgewers Leon Gerdener Rousseau is op 5 Maart 1931 in Kaapstad gebore. Volgens die uitgewer Human & Rousseau, het hy ŉ graad by die Universiteit Kaapstad verwerf, waarna hy by Die Burger begin werk het. Rousseau en Koos Human het Human & Rousseau in 1959 begin. Een van Rousseau se bekendste werke is Die groot verlange, ŉ biografie oor Eugène Marais, wat in 1974 gepubliseer is. Hy is ook alombekend vir die jeugreeks Fritz Deelman. “Hy was net 25 jaar oud toe hy die eerste boek in die reeks in 1956 geskryf het.” Hy het in 1984 ŉ Afrikaanse weergawe van die Britse Storyteller-reeks gepubliseer onder die naam Storieman. Dié uiters gewilde reeks het uit 30 boeke en 30 kassette bestaan. Dit word sedert 2012 heruitgegee.